Hoćemo li ponovno?
Zak Brown, glavni direktor McLarena. Snima se.
NETFLIXOVA SERIJA
Dobar dan.
Ovo je za McLaren Racing vrlo uzbudljiv dan
i početak našega novog poglavlja.
G. 2020. bila nam je izvanredna.
Norrisov momčadski kolega Carlos Sainz ulazi u cilj.
McLaren si je osigurao treće mjesto u konstruktorskom prvenstvu.
To!
Oba su vozača sjajno vozila.
Bilo je odlično.
Ali bili smo u financijskoj stisci.
Carlos je otišao u Ferrari.
Ali ove sezone imamo novog vozača.
Daniela Ricciarda.
To, idemo!
On je upadljiv.
Pobijedio je u sedam utrka.
I imamo nove ulagače.
Prezadovoljan sam novim partnerima.
S obzirom na našu prošlost punu uspjeha,
dioničari imaju samo jedan cilj:
da se i dalje utrkujemo u Svjetskom prvenstvu.
Ovo će za McLaren biti važna godina.
Žalim, ljudi.
Daniele, 16. si.
Jebemti!
Dok stojim ovdje, osjećam se…
Prilično turobno.
AS U RUKAVU
SILVERSTONE ENGLESKA
MCLARENOVO TESTIRANJE PREDSEZONA
-Uđi. -Nitko ne želi dotaknuti kvaku.
Ja ću riskirati.
'Jutro!
-Bok. -Dobro si?
Kako ste?
Ja sam Daniel Ricciardo i vozim za momčad McLaren F1.
Možda to sada prvi put službeno govorim.
Bacimo se na posao.
-Bok. -Što ima?
Sjajno je što imamo Daniela, jednog od najvećih talenata u F1.
Idemo.
Daniel Ricciardo donosi Renaultu prvo postolje.
Kakva vožnja!
Daniel je vrhunski vozač.
Potencijalni svjetski prvak.
Daniel Ricciardo osigurava Red Bullu pobjedu.
Još jedanput na postolju!
Daniel je jedan od najboljih vozača.
Za nas je fantastično vozio.
Daniel Ricciardo, osvajač sedam Velikih nagrada.
Dečki!
-Bok, Taff. Kako si? -Dobro. Ti?
-Malo stariji, ali dobro. -Da?
Da.
-Malo zreliji? -Nadam se.
-Pa… -Ne bih baš to rekao.
Lando će u borbi protiv Daniela zaista imati priliku puno naučiti.
Ne mogu zamisliti uzbudljiviji vozački par od našega.
Na početku 2021. sve su oči uprte u McLaren.
Zak Brown ima nove ulagače, nov motor u bolidu,
a sad i Daniela Ricciarda.
Zavladala je prava bujica optimizma
u jednoj od najuspješnijih momčadi u Formuli 1.
Kako smo lani bili treći,
prilično nam je važno da i ove godine budemo treći.
Razlika između 3. i 4. mjesta mjeri se u desecima milijuna dolara.
Daniel je vrlo odlučan i agresivan vozač.
Zvijer u bolidu.
Uvijek sam volio pritisak, a vjerojatno i pozornost.
Nazovite seriju Daniel u šestoj brzini.
Vidjet ćemo.
Do kraja sezone predviđam pletoru dolazaka na postolje.
I ne znam što to znači, ali zvuči točno.
SURREY ENGLESKA
-Zbilja rasturaš. -Kuš!
Dobro mi ide.
-Otišla je ravno. -Ravno u drveće.
Ako sad ubaciš, osvojit ćeš postolje.
PRIJATELJ I VOZAČ F3
-Isuse! -Kakva šteta.
Slupat ću se u svakoj utrci.
Već sam tri sezone u F1.
Uskoro mi istječe ugovor. Te si godine pod najvećim pritiskom.
Ne znaš gdje ćeš nagodinu biti ni hoćeš li biti u F1.
Ne morate ovo snimati. Zapuhao je vjetar i…
Odnio mi je lopticu ulijevo.
Prokleti vjetar!
Što misliš o Dannyju Ricu ove sezone? Samopouzdan si?
Dobar je vozač, jasno. Sedam Velikih nagrada.
Vjerujem u tebe.
Nije on uopće brz.
Uvijek želiš pobijediti kolegu.
Što se tiče Daniela…
Zanima me kakav sam u usporedbi s njim.
Zašto ga svi toliko veličaju.
Malo ulijevo. Prevelik pritisak.
Bit će ove godine malo više pritiska pa se privikni.
Formula 1 se vraća i počinje ovdje,
Velikom nagradom Bahreina.
Murjaci, murjaci… Murjaci posvuda!
Neće te uloviti, stari.
TRENER DANIELA RICCIARDA
Auto nam uopće nije upadljiv.
Dobro vozi, ha?
Da. Nabrijan je.
Malo…
-Prvi dan u saison 2021. -Što to znači?
Sezona?
Saison. Ne znam.
-Podižu se. -O, da. Fora!
-Opasna vrata! -Ma zamisli!
Lijepo mi je sjediti ovdje, znajući da nas čeka cijela sezona.
Da ne vjerujem da mogu osvojiti naslov,
vjerojatno ne bih više bio ovdje.
Da, to me potiče i hrani.
PETAK SLOBODNI TRENING
-Bonjour, Pierre. -Bok.
-Bok, Maxe. -Zdravo.
Opet ti!
-Da, i? -Udebljao si se.
Imaš jednu od mojih omiljenih uzrečica u svijetu motoutrka.
-Da? -„Razjebimo ih!”
Moraš mi to napisati. Hvala ti.
-Bok. -'Jutro, Nikita!
S nama je Red Bullov vozač.
Bok. Checo Pérez, Red Bullov vozar…
Piše: „Na kraju se nasmiješi.”
Kako će se vozači slagati?
Lando je tri godine u momčadi, ali Daniel donosi određenu…
Ima nekakvu težinu. Da.
Sjajni su karakteri. Različiti.
Gledati odnose u McLarenovoj momčadi…
Bit će fascinantno.
Mnogi možda pretpostavljaju da dolazak pobjednika utrka,
jednog od najboljih vozača, jamči uspjehe,
no nije to tako jednostavno.
'Jutro.
U F1 često se događalo da momčad angažira slavnog vozača,
u kojeg polaže sve nade za budućnost,
a koji onda podbaci.
-Bok, Tede. -Zdravo. Tko je to?
Carlos Sainz.
McLaren, muy bien.
I Ferrari je angažirao slavnog vozača.
Preoteli su McLarenu Carlosa Sainza.
Nadaju se da će on i Charles Leclerc
osigurati Talijanima uspjeh.
-Veseliš se? -Još malo, zar ne?
Još pola dana intervjua.
Čudno je vidjeti Carlosa u crvenome.
Nakon dvije godine suradnje,
moje prve dvije godine u Formuli 1, dobri smo frendovi.
Zaslužuješ to.
Što ga je motiviralo da ode u Ferrari?
Samo lova.
Želiš li ući ovamo? Sigurno se ne želiš vratiti?
Ma želiš.
Ne.
-Vidimo se na stazi. -Da.
Uživat ću u borbi protiv bivše momčadi i bivšega kolege.
Puno smo bolja momčad nego prije 11 mjeseci pa…
Sretan sam i zadovoljan.
SUBOTA KVALIFIKACIJE
Vrijeme je za kvalifikacije. Tko će biti na vrhu?
Sretno.
Akcija!
Hvala, stari. To je to.
To je to.
-Sretno na prvim kvalama. -Hvala.
Hvala, stari.
Sam sebi stvaram golem pritisak.
Znam što očekuju dioničari i svi u momčadi.
Za konstruktorsko prvenstvo oba nam bolida redovito moraju
osvajati što više bodova.
Nervozan sam pri svakom startu, svakom odlasku u boks,
svakom pretjecanju.
Bit će uzbudljivo, ali istodobno i jako stresno.
Ovo je Zaku Brownu prva prilika
da vidi kako mu nova vozačka postava funkcionira na stazi.
Lando, spreman za mjereni krug?
Može.
-Puno podupravljanja! -Izgubio je vrijeme.
Velika pogreška, 13. zavoj.
Norris je pod pritiskom.
Norris prelazi crtu.
Nema sjajno vrijeme kruga.
Sve su oči uprte u novu Brownovu zvijezdu
Daniela Ricciarda.
Ricciarda u Bahreinu momčadski kolega nikad nije nadmašio.
U usporedbi s Landom, dobro si startao.
Dobro.
Vrlo blizu.
Jako blizu.
Hoće li Ricciardo nadmašiti Norrisa u prvom nastupu u McLarenu?
Hoće!
Kvalificirao si se na 6. mjesto. Bravo!
-Mrak! -Zadovoljni smo.
Super. Krenuli smo punom parom. Hvala.
Bravo, dečki!
Dobar početak.
Nisam ni najmanje iznenađen. Daniel je sjajan vozač.
Mislim da ćemo ove godine napredovati.
To, mali!
-Tako treba! -Da, dečki!
-Sjajan početak. -Da.
Bravo. Sad možeš rasturiti.
Ludnica.
Daniele, jedini si vozač iz 2020. koji je nadmašio novoga kolegu.
Da, bilo je… Taj sam cilj ispunio.
Možda zato što imam 31 godinu. Ne znam.
Bio si jako blizu.
-Jako blizu. -Da.
Kako je on?
Citiram: „Već je 1 : 0 za njega. Jebemti! Sranje!”
VODITELJICA ODNOSA S JAVNOŠĆU, MCLAREN
-Charlotte, ne govori. -Što?
-Da je bilo blizu. -Bilo je!
G. Carlos Sainz.
Hej.
Polakše.
Što želiš da odsad govorim?
-„Stari…” -„Jadan si.
Potraži drugi posao.”
-„Znali smo da će Daniel biti bolji.” -Bolje i to.
NEDJELJA DAN UTRKE
'Jutro, ljudi!
Idemo ispočetka.
-Kako si? Hej! -Čestitam. Svi smo ponosni.
Hvala lijepa.
-Djeca su dobro? -Zdravo. Savršeno.
-Fino. -Da.
Djeca nam se trebaju družiti.
Da, svakako. Da.
-Mrkve i humus. -Mrkve i humus.
-Hvala, Phile. -Dobro si spavao?
Dovoljno dobro.
Hvala, stari.
-Razjebimo ih. -Da.
Prva je utrke sezone, utrka koju smo svi čekali,
željno iščekivana Velika nagrada Bahreina!
-Sve u redu? -Da.
Što radiš prije utrke? Slušaš glazbu?
Da. Reakcijski trening i zatim glazba.
-Da. -Neka se tornjam, dakle?
Cilj nam je, dakako, ostati na trećem mjestu.
Stoga je iznimno važno da oba vozača dobro surađuju
i razumno se nadmeću.
Ključno je da bude razumno.
Vrijeme je za akciju.
-Sretno. -Hvala.
Daniele, zeleno svjetlo za 30 sekundi.
U redu. Dobro čujem.
-Provjera veze. -Čujem jasno.
Super.
Dva McLarena jedan pokraj drugoga na početku važne godine za Zaka Browna.
Bolidi su na pozicijama.
Dugo nismo ovako iščekivali sezonu Formule 1.
Da vidimo što možemo.
Norris bolje starta i McLareni voze jedan uz drugi.
Nemojte se međusobno izbaciti.
Može li Norris ići vanjskom?
Izgurao me.
McLareni se bore međusobno, a ne protiv konkurencije.
Norris će ga napasti u četvrtom zavoju.
I vozit će kotač uz kotač.
Norris prestiže s vanjske strane!
Bravo, stari. Bravo!
Daniele, ti si na redu. Idemo!
Da.
Ricciardo se vraća.
Možda uspije.
Norris ga sili da ode što šire.
McLareni se i dalje međusobno bore dok ostali odmiču.
Lando Norris ostaje ispred momčadskoga kolege Daniela Ricciarda.
Dobro, Lando, ufurajmo se.
Da.
Norris je Gaslyju za petama.
Lando Norris prestigao je Pierrea Gaslyja!
Norris!
Lando, ispred je Leclerc.
Norris je već peti. Može li se popeti na četvrto mjesto?
Plan A: maksimalni tempo.
Prestiže me.
McLaren prolijeće pokraj Ferrarija.
Svaka čast!
-Bravo. -Da, zadovoljan sam.
-Dvije desetinke sporiji od Landa. -Dobro.
Samo me muče obje osovine.
Ne mogu izvući puno veću snagu. Postat ću ranjiv.
Stiže Red Bull Sergija Péreza.
Prestiže Ricciarda s unutarnje strane.
Ricciardo jednostavno nema tempo.
Zbilja se muči.
Bit će mu dalje jako teško.
Lewis Hamilton ulazi u cilj i osvaja Veliku nagradu Bahreina!
Lando Norris završava četvrti i osvaja puno bodova za McLaren.
Bravo, stari. P-4.
Vatromet je za mene?
Kao da jest.
Bravo, ekipa!
Daniel Ricciardo ulazi u cilj sedmi.
Za Australca to nije idealan početak.
-P-7, Daniele. P-7. -Hvala, ljudi.
Naučit ću nešto iz ovoga danas.
Izgledaš kao da imaš najveći ego na gridu.
Sretan sam zato što sam pobijedio kolegu. To je uvijek gušt.
Da, moramo puno toga analizirati.
-Nisi mogao ubrzati? -Ne.
Nemoguće je ocijeniti novog vozača
na temelju prve utrke u novoj sezoni.
-Prvu smo odradili. -Da.
Bio sam prilično spor, ali naučit ću nešto iz toga.
Zak se sigurno nada da će se Daniel kojega je želio
pojaviti u idućim utrkama.
-Daniele, iza tebe je Lando. -Da.
Mogu ići puno brže.
Želimo da zamijenite pozicije.
Moramo vidjeti Landov tempo na čistini.
Dobro.
Drugim riječima: „Želim prestići kolegu.
Možeš mu reći da se makne?”
Lando, treće mjesto. Bravo, stari. Svaka čast.
Daniele, šesti si. Mislim da nas čeka puno posla.
U redu.
Ako nisi na razini na kojoj želiš biti,
a tvoj kolega niže uspjehe…
Bravo, Lando Norris!
…zapitaš se zašto nisi jednako uspješan.
KVALIFIKACIJE
-Daniele, završili smo 16. -Jebemti.
Zašto je tvoj bolid slabiji.
Zašto se toliko muči? Čudno je.
-Jer je inače puno bolji. -Znam.
Svi se pitaju što se dogodilo Danielu Ricciardu.
Sve što je Daniel trebao osigurati momčadi
kao da je iščeznulo.
Žalosno.
Što ako ne dam izjave?
-Molim? -Kolika će biti globa?
-Globa? -Ako ne dam izjave.
Prilično velika. Trebao bi dati. Ne moramo odmah.
Samo nekoliko minuta.
Smislimo što želimo reći i to će biti sve.
Nisam baš vrhunski počeo.
Teško se navikavam na bolid.
Čini mi se kao da moram…
Ne nužno svladati novi sport, nego naučiti novu tehniku
pa usvajam novo gradivo, recimo to tako.
Još nije… Još mi nije potpuno leglo.
Neugodno je.
Glavu gore! Dat ćemo izjave i bacamo se na posao.
Zapamti nešto.
Odnos prema razočaranju oblikuje te kao osobu.
Možda sam samo pizda.
Mislim da je i Daniel iznenađen što nije bliži Landu.
A to je i dokaz da je Lando vraški dobar.
Zbog Landa smo na trećem mjestu.
Ferrari je iza nas.
Dok stojim ovdje, osjećam se…
Prilično turobno.
Slijedi Monako, a kako se Daniel Ricciardo muči,
Ferrari se sad približava McLarenu.
MONTE CARLO MONAKO
Pripremite se na akciju po ulicama Monte Carla.
Ovo je 67. Velika nagrada Monaka u sklopu Svjetskog prvenstva.
Monako je dragulj u kruni Formule 1.
U prvenstvu je pet bodova razlike.
Bitka s Ferrarijem za treće mjesto bit će velik izazov.
Lijepo. Sviđa mi se ovo.
Da, jako je lijepo.
Volim živjeti ovdje.
Ovaj mi je grad poseban.
Ovo je moj rodni grad, gdje cijeli život živim.
Želim pobijediti u svakoj utrci.
Ali Monako mi je još važniji
jer sam Monegažanin.
Na posebnoj mi je listi.
Neobična mi je pomisao da si ovdje proveo cijeli život.
-Da. -I sad se utrkuješ u Monaku.
Carlos Sainz, vrlo duhovit tip.
Jako se dobro slažemo.
Proveli smo zajedno puno vremena između sezona,
kako bismo se što bolje pripremili.
Čudno mi je ufurati se u utrkivanje
kad je ovdje utrka.
Valjda zato što spavaš doma.
-Da. -Pa se čini kao običan dan.
-Ali se i utrkuješ. -Da, točno.
Staza u Monaku
prolazi kroz sva mjesta na kojima je bio kao dječak.
Pa shvaćam zašto mu je ovo mjesto tako važno
i zašto ga svi toliko vole.
Moja prva škola.
-Gdje? -Slijeva.
Ima i park.
Vozači nam se dobro slažu i shvaćaju…
ŠEF MOMČADI FERRARI
…da su ciljevi momčadi važniji od pojedinca.
Prvo Ferrari.
Izbjeći ćemo gužvu.
-Sva sreća da poznaješ ulice Monaka. -Naravno.
Ako jednakim bolidom pobijediš kolegu,
pokazao si svoju superiornost.
No ne danas. Danas imamo druge suparnike.
-Naprijed! -Naprijed!
-Naprijed, Charles! -Hvala.
Ajme. Hvala. Hvala na potpori.
Tako sam se ja osjećao u Španjolskoj.
'Jutro, dečki.
-Bok. -Dobro jutro.
Kako si?
Možemo svladati Ferrari.
Puno ti hvala.
Nakon četiri-pet utrka ove sezone oni su nam glavna konkurencija.
Sretno danas i sretno sutra!
Hvala. Vidimo se.
Daniel je malo zbunjen, ne shvaća zašto mu ne ide.
Sam mora pojačati tempo.
Monako je idealna prilika da Daniel dokaže Zaku i sebi
da je pobjednik
i da se nije u McLarenu potpuno pogubio.
Sretno na utrci!
Danielu je Monako važna utrka.
To je svim vozačima najvažnija utrka,
ali je i posljednja na kojoj je Daniel pobijedio, dok je bio u Red Bullu.
Zak sad želi da se Daniel vrati u formu i osvoji Veliku nagradu.
Uspomene na taj dan uvijek će mi biti žive u umu.
Samo zažmirim i svega se sjetim.
Daniel Ricciardo vodi na VN Monaka.
Samo pritišći.
Daniel je fenomenalan vozač.
Njegova pobjeda u Monaku 2018…
To je bila nevjerojatna utrka.
Sve su njegove pobjede bile velike. Sjajne vožnje.
Daniel Ricciardo danas se iskupio. Osvaja Veliku nagradu Monaka!
Znam što ovdje mogu postići i želim ispuniti svoj potencijal.
Zak je uvijek vjerovao u mene i želim mu dati nešto zauzvrat,
u obliku rezultata, uspjeha, radosti i svega ostalog.
To želim ovaj vikend postići.
-Gledao sam dio te utrke. -Sve znam.
Nikad neću shvatiti kako si to uspio.
To je lijepa uspomena.
-Divna. -Neću to zaboraviti.
Sretno ovog vikenda!
Iza tog širokog osmijeha i razmetljivosti
kompetitivan je i željan pobjede kao svatko drugi.
Zak želi da Daniel ponovno radi ono što svi znamo da može,
da pobjeđuje.
Činjenica da je Lando mlađi…
zgodan je dečko,
vozi kao lud, duhovit je…
To ga sigurno izjeda. Gore ne može!
Provjera veze.
Imamo veliku vijest.
Izvolite, g. Lando Norris.
Dosad smo daleko dogurali
i svi želimo početi pobjeđivati u utrkama.
Veselim se što ću ostati s vama još nekoliko sezona.
-Bravo, stari. -Hvala.
Lando Norris jutros je glavna tema u paddocku
nakon što je potpisao novi ugovor s McLarenom.
Jesi vidio da je Lando obnovio ugovor?
-Ne. -Jutros. Čudno je da su to objavili ovdje.
-Na koliko? Dvije godine? -Ne znam.
-„Višegodišnji ugovor”. -Poslat ću mu poruku.
Pitaj ga. Tebi će reći.
Sad kad zarađuje 20 milijuna na godinu.
Što da napišem?
„Koliko ti godina…
„…traje novi ugovor?”
Prvo ću napisati nešto poput „Čestitam”.
-Da. -Ne?
-Predirektno je. -Čestitaj.
Mnogi su bili zainteresirani za Landa.
Trenutačno ima dobre rezultate.
A Zak točno zna što je izgubio Carlosovim odlaskom.
Ima smisla da McLaren veže Landa ugovorom.
ČETVRTAK SLOBODNI TRENING
Jesi vidjela…
Znaš da sam rekao da ne žalim Daniela?
Da.
Bilo je puno negativnih komentara.
„NE TREBAM TJEŠITI RICCIARDA”
Odjedanput se pojavila pričica
o tome da Lando ne suosjeća s Danielom
zato što Daniel ne može svladati bolid.
Samo sam rekao istinu.
Ne suosjećam s njim.
-Čemu? -Ne trebaš.
Nijedan vozač na gridu ne bi suosjećao s drugim.
-Samo pokušaj… -Ne govoriti?
Želim obraditi
gluposti iz članka o Landovoj sućuti.
Svjestan sam da će netko pokušati izazvati nesuglasice.
Nitko nije dužan suosjećati ni s kim.
Da.
Moramo se baviti svojim poslom i…
Osim ako ne želiš da suosjećam s tobom.
Ma ne.
Ako se vi sad izjasnite, sve će se riješiti.
-Da. -Da.
Još nešto? Imate li pitanja?
Landovo produljenje ugovora.
-Da. -Na dvije godine?
Nećemo… Samo reci „višegodišnji”.
Ali i dalje ima drugi posao, jer mora nekako zarađivati.
Teško je.
Vremena su teška.
Svi su očekivali da će Daniel i Lando odmah kliknuti.
Za momčad poput McLarena
važno je da svi budu ujedinjeni.
Vozači također moraju tako razmišljati
jer je vibra u Ferrariju sjajna.
Svi se odlično slažu
i momčad ide u dobrom smjeru.
A sad su se našli u borbi za treće mjesto u poretku konstruktora.
NEDJELJA DAN UTRKE
Dan je utrke u Monaku
i Ferrarijev Charles Leclerc starta s pole pozicije na domaćoj utrci.
Charlesu je staza u Monaku posebno važna.
Više je hodao tom stazom nego vozio.
Na poleu smo.
Zadovoljni smo što smo na poleu.
U Monaku, ako pogledate prethodne godine,
tko starta s polea, ima veliku šansu za pobjedu.
Vodimo oštru borbu s Ferrarijem.
U Monaku moramo biti oprezni…
jer je to ulična staza.
Ako samo malo pogriješiš, završiš u ogradi.
Charles Leclerc ide na grid.
Startat će s pole pozicije.
Čini se da cijeli Monako navija za njega.
Nadaju se da će njihove gore list donijeti Ferrariju pobjedu.
Ne!
Ne.
Ne!
Mjenjač, ljudi.
Boks.
Parkirat ćemo bolid u garažu.
Sranje!
Žao mi je.
Povlače Ferrari već prije utrke.
Kakva katastrofa za Monegažanina!
Ovaj sam put pun negativnih emocija.
To mi je domaća utrka
i, nažalost, sve je završilo nakon formacijskoga kruga.
Ferrari sad sve nade polaže u novopridošloga Carlosa Sainza.
Dvojica McLarenovaca imaju priliku povećati prednost pred Talijanima.
Budući da je Leclerc odustao, možda imamo priliku
povećati razliku između Ferrarija i sebe.
Moramo maksimalno iskoristiti ovu priliku.
Bitna su sva pretjecanja, zamjene guma i start.
Evo Carlosa Sainza. Lando Norris ide unutarnjom stranom.
Idemo, Lando!
Ricciardo je pao u poretku, na 12. mjesto.
Daniel Ricciardo je osobito loše startao.
Pada u poretku.
Trinaesto mjesto.
Morat ćeš napasti da te ne bi možda izgurali.
Dobro. Pokušat ću smanjiti razmak.
Lando Norris sad ubrzava.
Hajde.
Lando, ovaj je tempo dobar. Odlično ti ide.
Zaista odlično.
Da, zadovoljan sam.
Nekadašnji kolege Norris i Sainz
bore se za postolje.
Gdje je Lando?
Norris iza pritišće.
1,1 iza. Tempo je dobar.
Dobro.
U drugom McLarenu
Daniel Ricciardo saznaje da je situacija kritična
ako danas želi ikakve bodove.
Dobro, Daniele, idemo sada. Počnimo ubrzavati.
Ima puno zbivanja naprijed. Neki su u boksu.
Vratimo se u utrku.
Sve se više mučim pa mislim da ću biti samo sporiji.
Trenutačno ne ide brže. Ne vjerujem da će biti bolje.
To je jako loša vijest.
Carlos Sainz mogao bi osvojiti postolje za Ferrari.
Drugi smo.
-Što se događa iza? -Norris je iza.
McLarenov Lando Norris trenutačno je treći.
Njegov je kolega Daniel Ricciardo 12.
Da, i uskoro će sustići i prestići Daniela za cijeli krug.
Ispred tebe je Daniel.
U redu.
Danny je izgubio tempo.
Uskoro ćeš morati propustiti Landa.
Da. Samo javi kada.
Propustit ću ga.
Ricciardu pokazuju plave zastave. Mora pustiti Norrisa da ga pretekne.
Lando Norris maše Danielu Ricciardu
dok ga prestiže za cijeli krug.
-To je boljelo. -Da.
Kakav dan za Ferrari!
Mogu slaviti, kao i Carlos Sainz.
Drugo mjesto.
P-2, Carlose. P-2.
Postolje u Monaku. Prvo postolje u crvenome. Bravo.
Da.
Grazie. Hvala svima.
Lando Norris osvaja treće mjesto i opet je na postolju!
Da, stari. P-3. Fantastično! Treći u Monaku. Svaka čast!
To se traži!
Kakav dan!
Jebote!
Monako! Postolje u Monaku. Hvala svima.
Da, još nas svašta čeka ove godine. Bit će još puno uspjeha.
-Mrak! -Hej, ti.
Mrak!
Iako je u utrci imao samo jedan bolid,
Ferrari je smanjio razmak do McLarena na dva boda.
Kreće borba za treće mjesto.
Daniele, ciljna zastava. Nažalost, 12. si.
Moramo shvatiti što se događalo.
Da. Žalim.
To je za sve bolno.
Želim zaboraviti ovaj vikend.
Bilo je loše, ali što se može.
Bit će bolje, jamčim ti.
Dobro.
Nema frke. Hvala.
Ovaj sport i dalje te može preko noći baciti u depresiju.
Daniele!
Žalim, žurimo se.
-Malo sam frustriran. -Da.
Moram nešto udariti.
Lando, vidim ti u očima radost i sreću.
Prvo postolje u Monaku! Bravo!
Da. Osobito…
Dođi.
Tako, Carlose. Lijepo je vidjeti bratski odnos.
Ili Carlos želi skratiti tvoj intervju ili ste samo dobri frendovi.
Neka malo pričeka.
-Ne. -Ovo je moj trenutak!
Nisam još doživio ovakvu situaciju,
u kojoj jedan bolid osvoji treće mjesto,
a drugi nije konkurentan.
Daniel se mučio,
što nas čudi jer mu je Monako poput domaće utrke.
Ovdje je pobijedio. I nekoliko puta bio nadomak pobjede.
Mislim da se još nije naviknuo na bolid.
To nas frustrira, jasno.
Nismo to očekivali.
Bit će vrlo teško ostati na trećem mjestu.
POSVEĆENO THOMASU BONNECARREREU
GLEDAT ĆEMO…
Ove je godine VN Velike Britanije najvažnija.
Vodimo u prvenstvu.
-Smiješiš se? -Uvijek se smiješim.
-Ne smijemo izgubiti. -Idu u zavoj Copse.
Ako nešto žarko želiš,
učinit ćeš što god treba.
Williams se muči da osvoji bodove.
Nemam kočnice.
Zapravo sam potresen.
Pritisak je golem.
-Yuki, jače pritisni. -Začepi!
Što to izvodi?!
Oprostite!
Prijevod titlova: Vojmir Špoljarić